Atický červenofigúrový kylix s erotickou scénou, cca 500 pred Kr. Inštitút umenia v Chicagu
**Kylix** (starogr. *κύλιξ* – *kylix*) je typ starogréckej keramickej nádoby na pitie.

Kylix (mn. č. *kylikes*), široká plytká čaša s dvomi vodorovnými uchami na okraji, s obvykle vysokou nôžkou nad podstavcom (existovali aj varianty na nízkej nôžke), bol v starovekom Grécku najbežnejším druhom čaše na pitie. Vyrábal sa v rôznych formách a veľkostiach.

Počiatky jeho používania spadajú do doby bronzovej – mykénskej civilizácie, kedy však boli väčšinou hlbšie (takmer všetky najstaršie boli neskorohelladského pôvodu). Už v tom čase sa stala najobľúbenejším tvarom nádoby na pitie vína (zvyčajne riedeného s vodou). Najčastejšie sa používal počas 6. stor. pred Kr. koncom 5. stor. pred Kr. sa už vyskytoval menej. Maliarska výzdoba kyliku sa v tomto období sústredila predovšetkým na jeho dno (na maľbu kruhového tvaru, zvané tondo), ktorá spočiatku bývala čiernofigúrová, neskôr sa nahradila červenofigúrovou.

Vzhľadom na to, že sa z nich najčastejšie pilo na sympóziach, námetom ich výzdoby boli často scény neviazanej sexuálnej zábavy, vracania, močenia (napr. obscénne scény z osláv dionýzií, bežným námetom bol aj boh vína Dionýzos a jeho satyrovia). Starovekí Gréci ešte nemali také obmedzenia, ktorými sa riadi sexuálny život kresťanov (napr. využívať služieb prostitútky bolo prijateľné aj keď bol muž ženatý). Účastníci sympózií z nich pili víno a konverzovali. Keďže tieto vyobrazenia pri pití pokrývalo víno, odhaľovali sa v etapách. Muži si pri tom mohli klásť hádanky, rozprávať príbehy, spievať pijanské piesne alebo hrať hry. Jednou z obľúbených hier bol „kottabos". Spočívala v tom, že hráči nechali na dne čaše trochu vína a triafali ho do vybraného terča. Na vonkajšom povrchu čaše boli niekedy zobrazené veľké oči, pravdepodobne tu išlo o žartovný námet. Podobnou vtipnou čašou je napr. aj Bomfordova čaša s veľkými očami, ktorej podstavec znázorňuje mužské pohlavné orgány.

Tvary a typy 13. až 7. stor. pred Kr.
-------------------------------------

* Mykénsky kylix na vysokom podstavciMykénsky kylix na vysokom podstavci
* Neskoroheladský rhodský kylix, cca 1380 pred Kr.Neskoroheladský rhodský kylix, cca 1380 pred Kr.
* Rhodský orientalizujúci kylix, cca 625 pred Kr.Rhodský orientalizujúci kylix, cca 625 pred Kr.
* Korintský kylixKorintský kylix
* Rhodský Vroulia kylix, cca 600 pred Kr.Rhodský Vroulia kylix, cca 600 pred Kr.
* Atický geometrický kylix, cca 770 pred Kr.Atický geometrický kylix, cca 770 pred Kr.
* Kylix protoatický na podstavci, cca 715 pred Kr.Kylix protoatický na podstavci, cca 715 pred Kr.

Tvary a typy 6. a 5. stor. pred Kr.
-----------------------------------

Tvary a typy tohto obdobia rozdeľujeme na: atický s očami typu A, atickú B, C, na sianský typu A, B, gordionský , na Komast čašu, Droopovu čašu (nazvanú po britskom archeológovi Droopovi) a mnohé iné.

Atický kylix
------------

* Atický s očami, typu AAtický s očami, typu A
* Atický kylix typu BAtický kylix typu B
* Atický kylix typu CAtický kylix typu C
* Atický kylix v tvare šálkyAtický kylix v tvare šálky
* Atický Komast kylixAtický Komast kylix
* Atický Siana kylix, typ AAtický Siana kylix, typ A
* Atický Siana kylix, typ BAtický Siana kylix, typ B
* Droopova čašaDroopova čaša
* Atický Kassel kylixAtický Kassel kylix
* Atický Lip, Rand? kylixAtický Lip, Rand? kylix
* Atický Band kylixAtický Band kylix
* Merrythought kylixMerrythought kylix
* Bomfordov kylixBomfordov kylix

Boiótsky kylix
--------------

* Boiótsky kylix s vtákmi a podstavcomBoiótsky kylix s vtákmi a podstavcom
* Boiótsky kylix s vtákmiBoiótsky kylix s vtákmi
* Boiótsky kylixBoiótsky kylix

Chalkidský a lakónsky kylix
---------------------------

* Chalkidský kylixChalkidský kylix
* Lakónsky kylixLakónsky kylix

Referencie a bibliografia
-------------------------

1. 1 2  Lesley Adkins & Roy A. Adkins. *Starověké Řecko*. Praha : Slovart, 2011. ISBN 978-80-7391-580-3. S. 380.
2. ↑  Classical Art Research Centre, *Cups and other drinking vessels*  Archivované 2015-09-28 na Wayback Machine
3. 1 2  Frank H. Stubbings. *Mycenaean Pottery from the Levant*. Cambridge : CUP Archive, 1951. S. 30.
4. ↑  Kathryn Topper. *The Imagery of the Athenian Symposium*. New York : Cambridge University Press, 2012. ISBN 978-11-0701-102-1. S. 138.
5. 1 2  Brian A. Sparkes. *Greek Pottery: An Introduction*. New York : Manchester University Press, 1991. ISBN 978-07-1902-936-3. S. 63.
6. ↑  Lesley Adkins & Roy A. Adkins. *Starověké Řecko*. Praha : Slovart, 2011. ISBN 978-80-7391-580-3. S. 386 – 387.
7. ↑  Lesley Adkins & Roy A. Adkins. *Starověké Řecko*. Praha : Slovart, 2011. ISBN 978-80-7391-580-3. S. 439 – 440.
8. ↑  Eva C. Keuls. *The Reign of the Phallus: Sexual Politics in Ancient Athens*. Berkeley : University of California Press, 1993. ISBN 978-05-2007-929-8. S. 165.
9. ↑  Lesley Adkins & Roy A. Adkins. *Starověké Řecko*. Praha : Slovart, 2011. ISBN 978-80-7391-580-3. S. 439.
10. ↑  Robin Osborne. *Archaic and classical Greek art*. Oxford : Oxford University Press, 1998. ISBN 978-01-9284-264-0. S. 133 – 134.
11. ↑  University of Oxford, Classical art research centre, *Cups*  Archivované 2017-11-08 na Wayback Machine

Pozri aj
--------

* Typológia starogréckej keramiky